Ar chopteg eo stad diwezhañ emdroadur ar yezhoù egiptek, hag e tiskenn war-eeun diouzh an henegipteg a veze skrivet e hieroglifoù, er skritur hieratek, hag er skritur demotek. Skrivet e vez gant al lizherenneg koptek zo ur seurtad un tamm disheñvel diouzh al lizherenneg gresianeg, gant un nebeud lizherennoù (disheñvel hervez ar rannyezh) a zeu rak-eeun diouzh ar skritur demotek. Evel yezh vev er vuhez pemdeziek e oa bet ar chopteg en e vleuñv war-dro 200 goude J.-K. betek 1100 goude J.-K. Kemeret e oa e lech tamm-ha-tamm gant arabeg Egipt. Chom a reas bev war ar maez avat betek ar  kantved dan nebeutañ. Deuet eo hiziv an deiz da vezañ yezh liderezh an Iliz reizhkredennour koptek hag an Iliz katolik koptek (war un dro gant arabeg ha gresianeg).